Hotels.com har lavet en opgørelse over, hvor de danske turister lægger deres eftertragtede penge. På den liste ligger Aalborg på tredjepladsen kun overgået af København og Århus. Taget i betragtning at Aalborg er landets fjerdestørste by, kommer det nok ikke som den største overraskelse, at byen er velbesøgt. Men lidt længere nede på Hotels.com's liste finder man også Frederikshavn. Den nordjyske by ligger på 18. -pladsen. Dermed overgår byen langt større byer som Randers, Næstved og Fredericia.

Opsummering:
Aalborg og Frederikshavn ligger højt på listen over danskernes foretrukne turistmål.